CELEX: 32009R0179
Language: hr
Date: 2009-03-05 00:00:00
Title: Uredba Vijeća (EZ) br. 179/2009 od 5. ožujka 2009. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

02/Sv. 016
            
            
               HR
            
            
               Službeni list Europske unije
            
            
               124
            
         32009R0179
   
               L 063/1
            
            
               SLUŽBENI LIST EUROPSKE UNIJE
            
            
               05.03.2009.
            
         
      UREDBA VIJEĆA (EZ) br. 179/2009
   od 5. ožujka 2009.
   o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 26.,
   uzimajući u obzir prijedlog Komisije,
   budući da:
   
               (1)
            
            
               Uredbom Vijeća (EZ) br. 301/2007 od 19. ožujka 2007. o izmjeni Priloga I. Uredbi (EEZ) br. 2658/87. o tarifnoj i statističkoj nomenklaturi i o Zajedničkoj carinskoj tarifi (1) u cijelosti su suspendirane, za razdoblje od dvije godine, autonomne carine Zajedničke carinske tarife za monitore koji koriste tehnologiju zaslona s tekućim kristalima, s dijagonalnim mjerama ekrana manjim od 48,5 cm i omjerom širine i visine slike na ekranu od 4:3 ili 5:4 i koje je moguće razvrstati pod oznaku KN 8528 59 90.
            
         
               (2)
            
            
               Ta suspenzivna mjera prestala je biti valjana 31. prosinca 2008.
            
         
               (3)
            
            
               Za dobrobit potrošača, radi osiguravanja racionalnog razvoja proizvodnje i širenja potrošnje u Zajednici te radi promicanja trgovine između država članica i trećih zemalja, u interesu je Zajednice produljiti trenutačne samostalne mjere suspenzije trošarina za dvije godine počevši od 1. siječnja 2009. te povećati dijagonalne mjere ekrana na 55,9 cm (22 inča) i dodati dodatne omjere širine i visine slike na ekranu od 1:1 i 16:10.
            
         
               (4)
            
            
               Iz istih razloga, također je u interesu Zajednice za dvije godine počevši od 1. siječnja 2009. predvidjeti suspenziju za crno-bijele ili druge monokromatske monitore s dijagonalnim mjerama ekrana ne većim od 77,5 cm (30,5 inča) i s jednakim omjerom širine i visine slike na ekranu kao i za monitore u boji.
            
         
               (5)
            
            
               Uredbu Vijeća (EEZ) br. 2658/87 (2) treba stoga na odgovarajući način izmijeniti.
            
         
               (6)
            
            
               Budući da su suspenzije predviđene u ovoj Uredbi produženje suspenzije uvedene Uredbom (EZ) br. 301/2007 koja prestaje biti valjana 31. prosinca 2008. te kako nije u interesu Zajednice da bude prekida u tarifnom postupanju s monitorima koji su obuhvaćeni suspenzijom, ova se Uredba primjenjuje od 1. siječnja 2009.,
            
         DONIJELO JE OVU UREDBU:
   Članak 1.
   Uredba (EEZ) br. 2658/87 mijenja se kako slijedi:
   
               1.
            
            
               u dijelu dva, odjeljku XVI., poglavlju 85. Priloga I., tekst u stupcu 3 za oznaku KN 8528 59 10 zamjenjuje se sljedećim:
               „14 (3)
               
            
         
               2.
            
            
               u dijelu dva, odjeljku XVI., poglavlju 85., Priloga I., tekst u stupcu 3 za oznaku KN 8528 59 90 zamjenjuje se sljedećim:
               „14 (4)
               
            
         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. siječnja 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2009.
      
         
            Za Vijeće
         
         
            Predsjednik
         
         M. ŘÍMAN
         
      
   
   
      (1)  SL L 81, 22.3.2007., str. 11.
   
      (2)  SL L 256, 7.9.1987., str. 1.
   
      (3)  Carina je samostalno suspendirana, do 31. prosinca 2010., za crno-bijele ili druge monokromatske monitore koji koriste tehnologiju zaslona s tekućim kristalima, opremljene ili digitalnim vizualnim sučeljem (DVI) ili priključkom videografičkog sklopa (VGA) ili s oboje, s dijagonalnim mjerama ekrana ne većim od 77,50 cm (to jest 30,5 inča), s omjerom širine i visine slike na ekranu od 1:1, 4:3, 5:4 ili 16:10, s rezolucijom u pikselima većom od 1,92 megapiksela te sa slikovnom točkom ne većom od 0,3 mm. (oznaka TARIC 8528591010)”
   
      (4)  Carina je samostalno suspendirana, do 31. prosinca 2010., za monitore u boji, koji koriste tehnologiju zaslona s tekućim kristalima, s dijagonalnim mjerama ekrana ne većim od 55,9 cm (to jest 22 inča), s omjerom širine i visine slike na ekranu od 1:1, 4:3, 5:4 ili 16:10. (oznaka TARIC 8528599040)”.